b'\n_START_ARTICLE_\nOn the Border\n_START_SECTION_\nOzadje\n_START_PARAGRAPH_\nAlbum je bil sprva produciran s strani Glyna Johnsa, vendar je med snemanjem pri\xc5\xa1lo do nesoglasij med Johnsom in skupino. Skupina je namre\xc4\x8d \xc5\xbeelela bolj hard rockovski zvok, kot si je to \xc5\xbeelel Johns. Skupina je zato odslovila Johnsa in zavrgla vse posnetke, razen skladb "Best of My Love" in "You Never Cry Like a Lover". Skupina se je preselila nazaj v Kalifornijo in najela producenta Billa Szymczyka. Szymczyk je predlagal skupini novega kitarista, ki naj bi skladbi "Good Day in Hell" dodal slide kitaro. Bernie Leadon je predlagal svojega prijatelja Dona Felderja. Skupina je bila nad njim tako navdu\xc5\xa1ena, da ga je povabila v skupino kot petega \xc4\x8dlana.'